Ministerstvo životného prostredia Českej republiky

Ministerstvo životného prostredia (MŽP) je najvyšším orgánom ochrany prírody a životného prostredia v Česku. História Toto ministerstvo vzniklo v roku 1990, predtým bola starostlivosť o oblasť životného prostredia rozdelená medzi ministerstvo kultúry, ministerstvo vnútra a ministerstvo lesného a vodného hospodárstva (v rámci Českej socialistickej republiky). Ministerstvo vnútra pred nežnou revolúciou nieslo krátko názov MVŽP - Ministerstvo vnútra a životného prostredia. Prvým samostatným ministrom životného prostredia bol Bedřich Moldan. Okrem toho od roku 1990 do konca októbra roka 1992 existoval Federálny výbor pre životné prostredie (FVŽP), ktorý zanikol v súvislosti so zánikom Česko-Slovenska; prvým ministrom - predsedom FVŽP bol Josef Vavroušek. Od začiatku roka 1993 existuje MŽP už ako centrálny orgán samostatného Česka. V júni 2010 sa v rámci rokovaní o zložení stredopravej vlády jednalo o zrušení ministerstva a spojenie jeho agendy s inými úradmi. Kým senátor Bedřich Moldan vyjednávajúci za TOP 09 obhajoval samostatnosť ministerstva, vyjednávač Občianskej demokratickej strany Jiří Papež presadzoval spojenie ministerstiev životného prostredia, miestneho rozvoja a poľnohospodárstva. Veci verejné navrhovali spojenie agendy ministerstiev životného prostredia a poľnohospodárstva. Poslanie Ministerstvo životného prostredia bolo zriadené 19. decembra 1989 zákonom SNR č.173/1989Zb. k 1. januáru 1990 ako ústredný orgán štátnej správy a orgán vrchného dozoru vo veciach životného prostredia. Ministerstvo životného prostredia je ústredným orgánom štátnej správy pre nasledujúce oblasti: Ochrana prirodzenej akumulácie vôd, ochrana vodných zdrojov a ochrana kvality podzemných a povrchových vôd Ochrana ovzdušia Ochrana prírody a krajiny Ochrana poľnohospodárskeho pôdneho fondu Výkon štátnej geologickej služby Ochrana horninového prostredia, vrátane ochrany nerastných zdrojov a podzemných vôd Geologické práce a oblasť pre dohľad nad ekologickejšou ťažbou Odpadové hospodárstvo Posudzovanie vplyvov činností a ich dôsledkov na životné prostredie (EIA), vrátane tých, ktoré presahujú hranice štátu. Je tiež ústredným orgánom štátnej správy pre poľovníctvo, rybárstvo a lesné hospodárstvo v národných parkoch a ústredným orgánom štátnej správy pre štátnu ekologickú politiku. K zabezpečeniu a kontrolnej činnosti vlády Českej republiky Ministerstvo životného prostredia koordinuje vo veciach životného prostredia postup všetkých ministerstiev a ostatných ústredných orgánov štátnej správy Českej republiky. Rezortné organizácie Pre svoje potreby ministerstvo zriaďuje celú radu rezortných organizácií: Agentúra ochrany prírody a krajiny ČR (AOPK) CENIA, česká informačná agentúra životného prostredia Česká geologická služba Česká inšpekcia životného prostredia (ČIŽP) Český hydrometeorologický ústav (ČHMÚ) Správa jaskýň Českej republiky Správa Krkonošského národného parku Správa Národného parku a chránenej krajinnej oblasti Šumava Správa Národného parku České Švajčiarsko Správa Národného parku Podyjí Štátny fond životného prostredia ČR (ŠFŽP) Výskumný ústav Silva Tarouci pre krajinu a okrasné záhradníctvo Výskumný ústav vodohospodársky T. G. Masaryka (VÚV) Pozri aj Zoznam ministrov životného prostredia Českej republiky Referencie Tento článok je čiastočný alebo úplný preklad článku Ministerstvo životního prostředí České republiky na českej Wikipédii. Iné projekty Commons ponúka multimediálne súbory na tému Ministerstvo životného prostredia Českej republiky Externé odkazy Webstránky MŽP